kardosdrur/scandi-wiki huggingface dataset:
Zülfü Livaneli

Zülfü Livaneli (født 20. juni 1946) er en tyrkisk sanger, senarist, politiker, forfatter og instruktør.

Biografi 
Livanelis fulde navn er Ömer Zülfü Livanelioğlu. Han blev student fra Ankara Cumhuriyet Gymnasium. Senere færdiggjorde han sin uddannelse på USA Fairfax Konservatoriet. 

Zülfü Livanelioğlu lærte at spille saz af sin moster Nazmiye (Türeli) Yücels svoger Turhan Yücel. 

Zülfü Livaneli har med sin musik vundet mange nationale og internationale priser og hans sange er blevet sunget af bl.a. Joan Baez, Maria Farandouri, Maria del Mar Bonet, Leman Sam og mange andre sangere. 

Livaneli har gennem sin musiske karriere skrevet næsten 300 sange og har komponeret musik til 30 forskellige film.

Den 19. maj 1997 i Ankara kom der 500.000 mennesker til hans koncert, hvilket formodentlig var Tyrkiets største koncert.

Komponister fra Tyrkiet
Årslev Kirke

Årslev Kirke er navnet på flere danske kirker:
 Årslev Kirke (Faaborg-Midtfyn Kommune) – en kirke i Årslev Sogn i Faaborg-Midtfyn Kommune
 Årslev Kirke (Randers Kommune) – en kirke i Årslev Sogn i Randers Kommune
 Se også
 Sønder Aarslev Kirke – en kirke i Sønder Årslev Sogn i Aarhus Kommune
Åstrup Kirke

Åstrup Kirke er navnet på flere danske kirker:
 Åstrup Kirke (Faaborg-Midtfyn Kommune) – en kirke i Åstrup Sogn i Faaborg-Midtfyn Kommune
 Åstrup Kirke (Haderslev Kommune) – en kirke i Åstrup Sogn i Haderslev Kommune
 Åstrup Kirke (Vejen Kommune) – en kirke i Åstrup Sogn i Vejen Kommune
 Aastrup Kirke – en kirke i Aastrup Sogn
Ørslev Kirke

Ørslev Kirke er navnet på flere danske kirker:
 Ørslev Kirke (Kalundborg Kommune) – en kirke i Ørslev Sogn i Kalundborg Kommune
 Ørslev Kirke (Middelfart Kommune) – en kirke i Ørslev Sogn i Middelfart Kommune
 Ørslev Kirke (Ringsted Kommune) – en kirke i Ørslev Sogn i Ringsted Kommune
 Ørslev Kirke (Slagelse Kommune) – en kirke i Ørslev Sogn i Slagelse Kommune
 Ørslev Kirke (Vordingborg Kommune) – en kirke i Ørslev Sogn i Vordingborg Kommune
Ørsted Kirke

Ørsted Kirke er navnet på flere danske kirker:
 Ørsted Kirke (Assens Kommune) – en kirke i Ørsted Sogn i Assens Kommune
 Ørsted Kirke (Norddjurs Kommune) – en kirke i Ørsted Sogn i Norddjurs Kommune
 Ørsted Kirke (Roskilde Kommune) – en kirke i Ørsted Sogn i Roskilde Kommune
Vindinge Kirke

Vindinge Kirke er navnet på flere danske kirker:
 Vindinge Kirke (Nyborg Kommune) – en kirke i Vindinge Sogn i Nyborg Kommune
 Vindinge Kirke (Roskilde Kommune) – en kirke i Vindinge Sogn i Roskilde Kommune
Alexandros Theofilakis

Alexandros Theofilakis (græsk: Αλέξανδρος Θεοφιλάκης; født 1877, dødsår ukendt) var en græsk skytte, som deltog i seks af de første moderne olympiske lege fra 1896 til 1924.

Ved de første lege i 1896 i Athen deltog Theofilakis i fri riffel, men opnåede ikke placering blandt de forreste. Hans næste olympiske deltagelse var ved de olympiske mellemlege 1906, ligeledes i Athen. Her deltog han i ti discipliner, i både pistol-, revolver- og riffelskydning. Bedst klarede han sig i revolverskydning, hvor han blev nummer to med 250 point, efter schweizeren Louis Richardet, der opnåede 253 point, mens grækeren Georgios Skotadis med 240 point blev treer. Det blev Theofilakis' eneste individuelle OL-medaljeplacering. I de øvrige discipliner, han stillede op i, opnåede han sekundære placeringer.

Ved legene to år senere i London stillede han op i fem discipliner, heriblandt tre holdkonkurrencer. Det var med det græske hold, han klarede sig bedst; i fri pistol og militærriffel blev grækerne nummer syv. ved OL 1912 i Stockholm sluttede han langt nede i placeringerne i de fire individuelle konkurrencer, han deltog i, mens holdkonkurrencerne igen gik bedst med en græsk femteplads i pistolskydning og en syvendeplads i militærriffel.

Ved OL 1920 i Antwerpen deltog Theofilakis udelukkende i seks holdkonkurrencer. Bedst gik det for grækerne i 30 meter militærpistol, hvor de opnåede 1285 point og en andenplads efter USA, der fik 1310 point, mens Schweiz vandt bronze med 1270 point. De andre på det græske hold var Georgios Moraitinis, Ioannis Theofilakis (Alexandros' yngre bror), Georgios Vaphiaidis og Iason Zappas. I de øvrige konkurrencer, han deltog i, sluttede grækerne på fra en fjerdeplads til en trettendeplads.

Theofilakis deltog sidste gang ved et OL i 1928 i Paris, men han opnåede ingen topplaceringer.

Referencer

Eksterne henvisninger 

Skytter fra Grækenland
Deltagere for Grækenland ved sommer-OL 1896
Deltagere for Grækenland ved de olympiske mellemlege 1906
Deltagere for Grækenland ved sommer-OL 1908
Deltagere for Grækenland ved sommer-OL 1912
Deltagere for Grækenland ved sommer-OL 1920
Deltagere for Grækenland ved sommer-OL 1924
Olympiske sølvmedaljevindere fra Grækenland
Visby Kirke

Visby Kirke er navnet på flere danske kirker:
 Visby Kirke (Thisted Kommune) – en kirke i Visby Sogn i Thisted Kommune
 Visby Kirke (Tønder Kommune) – en kirke i Visby Sogn i Tønder Kommune
Voldby Kirke

Voldby Kirke er navnet på flere danske kirker:
 Voldby Kirke (Favrskov Kommune) – en kirke i Voldby Sogn i Favrskov Kommune
 Voldby Kirke (Norddjurs Kommune) – en kirke i Voldby Sogn i Norddjurs Kommune
Jørgen Emil Thers

Jørgen Emil Thers (født Jensen 12. april 1910 i Skælskør, død 2. november 1944 i Buchenwald i Tyskland) var en dansk politimand og atlet.

Thers voksede op i Skælskør hvor hans far Emil Vilhelm Jensen var ejer af Hotel Phønix. Han stod efter syv års skole i lære som bager i Slagelse. Efter han blev udlært arbejdede han en tid på Helsingør Skibsværft og på klædefabrikken i Hellebæk,
inden han 15. januar 1939 fik ansættelse ved Københavns Politi. Han blev udnævnt til overbetjent ved politistationen i Dragør 1. november 1942 og 16. november 1943 udnævnt til overpolitibetjent af 2. grad og gjorde tjeneste ved politiet i Kastrup indtil han 19. september 1944 var blandt de 1.960 danske politifolk, der blev arresteret af Gestapo og overført til den tyske koncentrationslejrer Neuengamme. 29. september eller 5. oktober blev han overfört til koncentrationslejren Buchenwald, hvor han 2. november døde af lungebetændelse og skarlagensfeber. 

Den 19. september 1945 blev Thers´s aske begravet på Bispebjerg Kirkegård i København. I Dragør Boldklubs klubhus findes en mindepladen over de af klubbens medlemmer, bl.a. Thers der satte livet til under den tyske besættelse 1940-1945.
 
Thers var aktiv atlet i først i Hellas Roskilde senere i Helsingør Idrætsforening (1936-1938) og derefter i Politiets Idrætsforening i København. Han startede som mangekæmper men specialiserede sig i diskoskast hvor han vandt to danske mesterskaber og satte ved DM 1942 danmarksrekord med 43,46 meter og var indehaver af rekorden i tre år. Han nåede også fire landskampe i kuglestød og diskoskast.

Efternavnet Jensen blev slettet cirka 1940, Thers var hans mor Maren Thers pigenavn.

Danske mesterskaber 
   1944  Diskoskast 40,68  
   1943  Diskoskast 41,80  
  1942  Diskoskast 43,46  
  1941  Diskoskast 41,32  
   1938  Diskoskast 39,82

Eksterne henvisninger 
 DAF i tal – Emil Thers/Jensen
 Ane og Jørgen Thers 1910
 DANSKE POLITIFOLK DRÆBT: 1907- 1944. 
 Weltkriegsopfer.de – Kriegstote/r: Jørgen Emil Thers  
 Mindeplade genopsættes efter flytning af Dragør Boldklub
 Hif Atletik: Historie 
 Daglige Beretninger om Begivenheder under den tyske Besættelse – kap 4, 2. del 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Atleter fra Politiets Idrætsforening
Atleter fra Helsingør IF
Atleter fra Hellas Roskilde
Personer fra Skælskør
Politifolk fra Danmark
Ofre for Holocaust fra Danmark
Kuglestødere fra Danmark
Diskoskastere fra Danmark
Ioannis Theofilakis

Ioannis Theofilakis (græsk: Ιωάννης Θεοφιλάκης; født 1879 i Sparta, død 1968) var en græsk skytte,  som deltog i seks af de første moderne olympiske lege fra 1896 til 1924.

Theofilakis deltog i to riffelkonkurrencer ved de første olympiske lege i 1896 på hjemmebane i Athen, hvor hans bedste resultat blev en niendeplads i militærriffel.

Næste gang, han var med i legene, var ved de olympiske mellemlege 1906, ligeledes i Athen. Her deltog han i tre riffeldiscipliner, men opnåede kun sekundære placeringer. Ved legene to år senere i London stillede han op i fire konkurrencer, to med riffel og to med pistol. Her blev hans bedste placeringer to syvendepladsen, som han opnåede for hold i henholdsvis fri pistol og militærriffel.

Ved OL 1912 i Stockholm stillede Theofilakis op i ikke mindre end tolv konkurrencer, syv individuelle og fem for hold. Hans bedste individuelle resultat blev en attendeplads i fri pistol, mens Grækenland i alle de holdkonkurrencer, han deltog i, kom i topti med en fjerdeplads i riffel med mål, der kun var synligt i kort tid. Her deltog dog kun fire hold.

Ved OL 1920 i Antwerpen deltog han i elleve konkurrencer, heraf otte som del af græske hold. I holdkonkurrencen i militærpistol var han med til at vinde sølv, den eneste OL-medalje han vandt i karrieren. Grækerne, der foruden Ioannis Theofilakis bestod af hans bror Alexandros, Georgios Moraitinis, Georgios Vaphiaidis og Iason Zappas, opnåede 1285 point, mens holdet fra USA vandt guld med 1310 point, og Schweiz vandt bronze med 1270 point. Hans bedste resultat blev en fjerdeplads i militærriffel, liggende, 600 m, hvor han var én af de fire, der skød 59 point og måtte i omskydning om medaljerne. Her nåede han 55 point, hvilket var færrest blandt de fire skytter.

Hans sidste OL blev i 1924 i Paris, hvor han stillede op i fire konkurrencer, men ikke opnåede topplaceringer.

Theofilakis gjorde militærtjeneste i den græske hær under første verdenskrig og blev senere en succesrig advokat. Han måtte dog gå i eksil under Ioannis Metaxas' antidemokratiske regime 1936~1940, og han mistede sine besiddelser under den græske borgerkrig (1946-1949). Han genoptog senere sin advokatgerning under mere beskedne forhold. Ligesom sin bror Alexandros, der også var en dygtig sportsskytte, var Ioannis Theofilakis en ivrig jæger.

Referencer

Eksterne henvisninger 

Skytter fra Grækenland
Deltagere for Grækenland ved sommer-OL 1896
Deltagere for Grækenland ved de olympiske mellemlege 1906
Deltagere for Grækenland ved sommer-OL 1908
Deltagere for Grækenland ved sommer-OL 1912
Deltagere for Grækenland ved sommer-OL 1920
Deltagere for Grækenland ved sommer-OL 1924
Olympiske sølvmedaljevindere fra Grækenland
Nikolaos Trikoupis

Nikolaos Trikoupis, (græsk: Νικόλαος Τρικούπης; født 1869, død 1956) var en græsk sportsskytte, som deltog i de første moderne olympiske lege 1896 i Athen.

Trikoupis deltog ved OL 1896 i to discipliner i skydning. I 200 meter militærriffel blev han nummer tre med 1.713 point, efter at have ramt sit mål 34 gange ud af 40 mulige, mens Pantelis Karasevdas vandt konkurrencen med 2.350 point og Pavlos Pavlidis blev nummer to med 1,978 point. De fem øverstplacerede i konkurrencen var grækere. Ved legene deltog han også i fri riffel, tre positioner, hvor hans placering ikke kendes, men han kom ikke blandt de fem bedste.

Referencer

Eksterne henvisninger 

Skytter fra Grækenland
Deltagere for Grækenland ved sommer-OL 1896
Olympiske bronzemedaljevindere fra Grækenland
Europavej E15

E15 er en europavej der begynder i Inverness i Skotland og ender i Algeciras i Spanien. Undervejs går den blandt andet gennem: Perth og Edinburgh i Skotland; Newcastle, Scotch Corner, Doncaster, London, Folkestone og Dover i England ...(færge)... Calais, Paris, Lyon, Orange og Narbonne i Frankrig; Girona, Barcelona, Tarragona, Castellón de la Plana, Valencia, Alicante og Murcia i Spanien.

Referencer

Eksterne henvisninger 

15
Veje i Skotland
Veje i England
Veje i Frankrig
Veje i Spanien
Andreas Pfützner

Andreas Peter Pfützner (døbt 26. oktober 1741 i København – 1. december 1793 sammesteds) var en dansk tømrermester og bygmester.

Hans forældre var tømrermester Johan Andreas Pfützner og Elisabeth Pedersdatter Gørp. Pfützner blev udlært hos faderen, tog borgerskab som tømrermester 1765 og videreførte ved faderens død dennes tømrervirksomhed. Han blev udnævnt til hoftømrermester 1765, var oldermand i Københavns Tømrerlaug 1776-83 og kaptajn i brandkorpset (1787). 

Hans indsats som arkitekt er svær at dokumentere. Den eneste eksisterende bygning, han kan sættes i forbindelse med, nemlig hans eget hus i Amaliegade 8 fra 1785, hæver sig arkitektonisk betydeligt over det meste af samtidens byggeri. Facaden er blevet til under påvirkning fra Nicolas-Henri Jardin, og Georg Erdman Rosenberg har derfor været foreslået som husets egentlige arkitekt. Men som kompetent hoftømrermester kan Pfützner selv sagtens have optrådt som arkitekt. I 1779 førte Pfützner en retssag mod juveler Fistaine (antagelig Jean-François Fistaine). om honorar for et ikke benyttet projekt (fra 1770 og 1773), hvilket dokumenterer, at tømrermesteren var i stand til at tegne et projekt til et byhus.

Han blev gift 1. gang med en ukendt dame, 2. gang med Martha Catharina Conradi (døbt 10. november 1746, død en gang efter 1. december 1793), muligvis datter af Johan Christian Conradi.

Han er begravet på Garnisons Kirkegård.

Kilder 
 Allan Tønnesen, "Andreas Pfützner", i: Sys Hartmann (red.), Weilbachs Kunstnerleksikon, København: Rosinante 1994-2000.

 

Tømrere fra Danmark
Arkitekter fra Danmark
Danskere i 1700-tallet
Hofkunstnere fra Danmark
Oldermænd fra Danmark
Brandfolk fra Danmark
Haakonsvern Orlogsstasjon

Haakonsvern Orlogsstasjon er Sjøforsvarets hovedbase og er den største flådestation i Norden. Sammen med Ramsund Orlogsstasjon er Haakonsvern de eneste to tilbageværende flådestationer i Norge. Flådestationen er placeret i Mathopen i Bergen kommune, 8 km vest for centrum. Den blev åbnet i 1962, efter fire års opførelsesarbejde.

Cirka 4.000 personer gør tjeneste på flådestationen, enten som værnepligtige eller som militære- og civilt ansatte. Stort set alle grene i Sjøforsvaret benytter basen. Flådestationen er udstyret med værksteder, logistikfunktioner, infirmeri, brandstation, postkontor, biograf, svømmehal, motionscenter, kirke samt en tandlæge.

Henvisninger 

 Haakonsvern på Forsvaret.no Besøgt 16-04-11

Norges militær
Flådebaser
Johan Andreas Pfützner

Johan Andreas Pfützner (ca. 1708-1764) var en dansk tømrermester og bygmester.

Ikke meget vides om hans baggrund. Han tog borgerskab som tømrermester 1737, var derefter mester bl.a. ved en række kgl. bygningsarbejder. Han blev hoftømrermester 1750 og var oldermand i Københavns Tømrerlaug 1752-54. Pfützner var en meget benyttet tømrermester, som bl.a. udførte arbejde for både Lauritz de Thurah og Nicolai Eigtved. Den sidste leverede tegningen til Pfützners eget hus, Amaliegade 16 i København. 

Han ombyggede 1744 Laurierhuset ved Frederiksborg Slot, opførte en jagtstald ved Jægersborg Slot (1744, sammen med murermestrene J. Schiøning og Niels Engerslev, senere ombygget til Schæffergården), et orangeri i haven til Frederiksdal (1747), en tagrytter på Lille Lyngby Kirke ved Roskilde (1752, nedtaget 1804) og sit eget landsted Kildehøj, Slotsgade 19, Fredensborg (ca. 1760). Kildehøj samt den bevarede tegning til tagrytteren på Lyngby Kirke dokumenterer, at Pfützner også var en habil arkitekt.

Han blev gift 1739 med Elisabeth Pedersdatter Gørp (ca. 1714, begravet 21. januar 1784 i Trinitatis Kirke). Han var far til Andreas Pfützner, som videreførte forretningen.

Kilder 
 Allan Tønnesen, "Johan Andreas Pfützner", i: Sys Hartmann (red.), Weilbachs Kunstnerleksikon, København: Rosinante 1994-2000.

 

Tømrere fra Danmark
Arkitekter fra Danmark
Danskere i 1700-tallet
Hofkunstnere fra Danmark
Oldermænd fra Danmark
Sjöared

Sjöared og Sjöaryd er to sammenkoblede landsbyer på grænsen mellem Halland og Småland. Den hallandske Sjöared ligger i den østlige del af Laholms kommun, mens den smålandske Sjöaryd ligger i den vestlige del af Markaryds kommun. 

En mindesten blev i 1925 rejst mellem Sjöared og Sjöaryd til erindring om freden i Knäred den 20. januar 1613 mellem Danmark og Sverige.

Endelsen -red eller -ryd modsvarer på hallandsk, henholdsvis smålandsk, den danske -rød, og hentyder altså til en rydning i skoven.

Byer i Laholms kommun
Byer i Markaryds kommun
Rigas Motormuseum

Rigas Motormuseum () er et museum i Riga i Letland og det største for veteranbiler i Baltikum. Museet grundlagdes i 1989 på et initiativ fra Letlands Veteranbilsklub () og er i dag en statsinstitution under det lettiske transportministerium. Siden 1992 er museet medlem af International Association of Transport and Communication Museums (IATM–ICOM), siden 1994 medlem af Letlands Museumsforening (), og siden 2002 medlem af Letlands Forening for Transportudvikling- og Undervisning (). Museumsbygningen blev opført efter teginger af arkitekt Viktors Valgums og ligger i Rigabydelen Mežciems.

Eksterne henvisninger 

 Officiel hjemmeside  
 Letlands Veteranbilsklub

Kildehenvisninger 

Museer i Riga
Museer etableret i 1989
Ramsund Orlogsstasjon

Ramsund Orlogsstasjon (ROS) er Sjøforsvarets eneste flådestation i Nordnorge. Den ligger i byen Ramsund i Tjeldsund kommune og er den ene af tre større offentlige arbejdspladser der.

Forsvaret har til sammen 200 arbejdspladser i Ramsund, Harstad og Sortland. Størstedelen af stillingerne er besat af civile ansatte og varierer fra administrative stillinger til værkstedsfunktioner, vedligeholdelse til rene militære opgaver. På flådestationen er Sjøforsvarets forsyningskommando, Marinejegerkommandoen, Minedykkerdelingen Nordnorge samt Sjøforsvarets forsyningskommando teknisk division Nordnorge.

Selve administrationen ved ROS er i dag underlagt RSF Troms-Finnmark, med en ledelse stationeret på Bardufoss. RSF står for regional støttefunktion og er en afdeling som leverer alle støttetjenester til andre operative militære afdelinger. Fra Ramsund leveres tjenester indenfor administration, personaleforvaltning, indkvartering, forplejning og transport.

Flådestationen blev etableret i 1913.

Norges militær
Flådebaser
Must

Must eller musth er en periodisk tilstand i hanelefanter, der er kendetegnet ved stærkt aggressiv adfærd og ledsaget af en stor stigning i reproduktive hormoner. 

Mustperioden forekommer hovedsageligt én gang om året og nogle gange to. Elefanter i alderen 15-60 år kan rammes af must, og i aldersgruppen 20-30 år rammes 60-75%. Mustperioden varer 30-45 dage og nogle gange længere for elefanter i fangeskab. Testosteron-niveauerne i en elefant kan være 40-60 gange større i mustperioden, end i samme elefant på andre tidspunkter.  Men om denne hormonal bølge er den eneste årsag til must, eller blot en medvirkende faktor, er ukendt. En videnskabelig undersøgelse af must er problematisk, fordi selv de mest rolige elefanter bliver meget voldelige over for mennesker og andre elefanter og dyr i løbet af mustperioden. Elefanter kræver adskillelse og isolation indtil must er overstået. Must forekommer ikke hos hunelefanter. 

Kendetegnene for en elefant i must, er bl.a.; 

 Nervøs og irritabel opførelse
 Aggressiv adfærd over for andre elefanter, dyr og mennesker
 Udskillelse af ildelugtende, brun sekret fra nogle kirtler ved kraniet og ørene
 Urin drypper fra elefanten

Kilder og referencer 

Elefanter
Etologi
Khabarovsk kraj

Khabarovsk kraj, (, ) er en kraj i Rusland og en af de 83 føderale enheder i den russiske føderation. Krajens areal er på 787.633 km² og har  indbyggere. Krajens administrative center er placeret i Khabarovsk, der med sine  indbyggere er krajens største by. Andre større byer er Komsomolsk ved Amur med  indbyggere og Amursk, der har  indbyggere.

Khabarovsk kraj ligger primært ved den nedre del af Amur-flodens bækken, men har også et stort bjergrigt område langs kysten af Okhotske Hav, en arm af Stillehavet.

Byer 
 Amursk
 Khabarovsk
 Komsomolsk ved Amur

Referencer

Eksterne henvisninger
Télécabine du Prorel

Prorel Cable Car (på fransk: Telecabine du Prorel) er en svævebane ved Briançon i regionen Provence-Alpes-Côte d'Azur i Frankrig. Byen er den højest beliggende købstad i Frankrig.

Under betegnelsen 'Serre Chevalier 1200' er Briancon i vinterperioden, takket være Prorel-svævebanen, berømmet som et alpint vintersportsområde, der rummer mange overnatningsmuligheder for skituristerne i hele Serre Chevalier-området.

Banens etablering 
Bygningen af Prorel Cable Car startede i 1988 og banen blev indviet i 1990. Den forbinder byen Briançon med bjerget Prorel, som er en del af det store skiområde Serre Chevalier i de franske Alper. Banen blev konstrueret og bygget af det franske svævebane/kabelbanekonstruktionskompagni POMA.
I sommermånederne giver en tur i svævebanen adgang til et stort naturområde, velegnet for vandreture eller mountainbikes.

Stationerne

Dalstationen 
Den nederste af de to svævebanestationer (dalstationen) ligger i den vestlige udkant af Briançon med adgang fra gaden Avenue René Froger. Der er billetkontor i umiddelbar tilknytning til stationen, hvor der ligeledes findes toiletfaciliteter. Der er rigeligt med parkeringsmuligheder i nærheden.

Topstationen 
Ved den øverste svævebanestation (topstationen) findes ingen særlige faciliteter. Stationen ligger midt i naturen med adgang til et veludviklet stisystem (om sommeren) eller net af skiløjper (om vinteren).

Chapelle Notre Dame des Neiges 
Ti minutters gang fra topstationen ligger det lille kapel 'Chapelle Notre Dame des Neiges'. Kapellet ligger lige på kanten af bjergryggen og fra terrassen foran kapellet er en storslået udsigt over Briançon og de omkringliggende bjerge i Frankrig og Italien.

Tekniske data 
Prorel Cable Car har følgende tekniske specifikationer:
 Højde på dalstationen: 1.200 m.o.h.
 Højde på topstationen: 1.615 m.o.h.
 Vertikal stigning: 415 meter
 Banens længde: 1,217 meter
 Gennemsnitlig stigning: 39%
 Max. stigning: 75%
 Passagerer pr. kabine (gondol): 12 personer
 Max. kapacitet: 2.400 personer pr. time
 Drivkraft: Elektricitet
 Hastighed: 5 meter pr. sekund
 Konstruktør: POMA

Links 
 Svævebanen på Turistbureauets site
 Svævebanen på Lift-World
 Konstruktørens hjemmeside
 Konstruktøren (POMA) på Eng. Wikipedia

Gondolbaner
Bygninger, konstruktioner og anlæg i Frankrig
Transport i Frankrig
Æbeløgade

Æbeløgade er en gade på Ydre Østerbro i København. 

Gaden strækker sig over 350 m mod nordvest fra Sankt Kjelds Plads til Lyngbyvej, hvor den ender blindt og fortsætter i Vognmandsmarken og Hans Knudsens Plads. Æbeløgade krydses omtrent midt på af Omøgade.

Gadens historie 
Æbeløgade er en del af ø-gade-kvarteret og fik sit navn i 1926. Æbelø ligger i Kattegat, ca. 4 km nord for Fyn.

Området var længe præget af Klondyke-agtigt byggeri: Et virvar af lave træbygninger der blot skulle yde lidt ly til værksteder og forretninger. Det er meget fint beskrevet af Ib Spang Olsen i Lille Dreng på Østerbro. Der er en lille smule tilbage i Københavns Listefabrik og Østerbros Tømmerhandel, hvis høje hegn af planker med bevogtet indgang minder om den flyoplagsplads Tintin opdager i Tintins oplevelser nr. 19, Koks i lasten.

I midten af 1900-tallet var der en del handel og produktion i gaden. I nr. 29 lå for eksempel Lyngbyvang Vaskeri, i nr. 4 Københavns Maskinauktioner og Normex. I nr. 26 var der Aladin Tæppe Service og tæppereparation ved Martin Madsen. Kjoleatelier Madam lå i nr. 30, ved G. Jensen. Anita Pontoppidan havde en trikotagefabrik i nr. 46 og Johannes Christensen på anden sal i nr. 40 var forhenværende formand for Københavns Amatør Bokse-Union. 

I 2011 og 2012 er der opført nye beboelsesejendomme i gaden, begge med dagligvarebutikker i stueplan.

Nævneværdige bygninger i gaden 
Kontorhuset Skt. Kjelds Gård  , der blev opført af Bøje Nielsen i 1970'erne. Her har Danmarks Statistik og Arbejdsskadestyrelsen siden haft adresse. Ankestyrelsens familieretsafdeling og Adoptionsnævnet ligger også i bygningen. 

Nr. 4 rummer en trekantet baggård, hvor der står med store hvide bogstaver ”CHR HEEB EFTF. MASKINER, BILER, BØGER, INDBO, HITTEGODS M.M.”, uret ovenover siger permanent 11:28. Nu er der et gokart-center på stedet. 

Ryparken Station med S-togs-linjerne A, Bx og H er beliggende ca. 400 m væk. Buslinjerne 14, 150S, 184 og 185 standser ved Hans Knudsens Plads, mens linje 12 standser på Sankt Kjelds Plads.

Henvisninger

Eksterne henvisninger 

Gader på Østerbro